PIIBLIKOHVIK
Tere tulemast taas Piiblikohvikusse!
Tänaseks huvitavaks külaliseks on Roope Laukkonen,
kes on ühenduse Noorte Missioon Soome juht.
Räägime ühenduse tööst, Roope elust
ja ühest uuest huvitavast raamatust. Tere tulemast saatesse!
- Tere tulemast, Roope. - Aitäh.
- Kuidas oled sattunud täisajaga kristlikule tööle?
- See on pikk lugu.
Kasvasin kristlikus kodus. Sealt sain eluks hea lähtepunkti.
Aastate jooksul viis aga elu endaga kaasa.
Noorusaastatel kuni 20. eluaastani oli minu jumalaks tegelikult raha.
Kuigi olin kristlane, käisin ja osalesin noorteüritustel,
näen tagantjärele vaadates, et teenisin tõsiselt mammonat.
Jumal peatas mind radikaalselt 23-aastasena 2003. aastal.
Elu jooksis ummikusse ja sellest sündis karje Jumala poole,
et peab olema midagi enamat; kas minu usuelu on tõesti selline?
Läksin Piiblikooli. Tahtsin Jumalat tundma õppida.
Piiblikool ei vastanud minu karjele. Mul ei olnud isiklikku suhet Jumalaga
ja ootasin, et saan selle Piiblikoolist.
Too Piiblikool oli pigem teoloogiline ega andnud mulle, mida vajasin.
Seejärel juhatas Jumal mind Noorte Missiooni juurde.
Sellel on oma pikk ja imeline lugu, kuidas Jumal väga selgelt juhtis.
Jüngrikooli ajal leidsin tõelise suhte Jumalaga,
mida olin kogu elu otsinud.
Kuna polnud leidnud, olin seda kõikjalt igati otsinud
ja püüdnud leida vastust karjele, mis on meie kõigi südameis.
- Su elu ei lahenenud siis silmapilkselt, kui Jumal sind peatas?
- Ei. Seejärel algas otsimisetapp. Südames oli suur igatsus.
Palvetasin palju töö juures, hüüdsin Jumala poole,
et Ta räägiks minuga. Ja Ta rääkiski.
Aga Jumal pidi otsekui väga valjult ruuporisse karjuma,
et ma sellest aru saaksin, ja näitama üliselgelt, mida Ta tahab.
Jüngrikooli tulemusel õppisin kuulama Jumala häält väikestes asjades.
Jumal rääkis juba siis Ruurikkalast, kus on Noorte Missiooni keskus.
Olin tollal 25-aastane ja äsja jüngrikooli tulnud.
Ma ei tundnud Noorte Missioonis kedagi ja keegi ei tundnud mind.
Võid kujutleda, mida arvatakse, kui mingi noormees väidab,
et Jumal on talle rääkinud mõisahotellist,
kuhu tuleb Noorte Missiooni keskus.
Juhtidel ei olnud kerge uskuda, et Jumal seda rääkis.
Jumal oli ustav selles, mida Ta oli rääkinud.
Ta kasutas noormeest, kes ei teadnud, mida teeb.
Paar aastat hiljem, paljude imeliste asjade kaudu
ja pika palvevõitluse järel, mida nimetaksin tagantjärele
"käeväänamiseks".
Vahel tundus, et Jumal teeb oma lubadused teoks,
kuid järgmises etapis tuli taas vastuseis.
Pärast keskuse saamist ütles mu ema,
et imetles minu usku sellesse projekti.
Minu usuga ei olnud mingit pistmist.
Palvetasin surve all, kui midagi ei toimunud,
ja kui Jumal midagi tegi, olin õnnelik, et see lõpuks sünnib.
Käeväänamisprotsessis eemaldati igasugune kujutlus sellest,
et mina selle korda saatsin.
Keskus asub järve rannal vanas 1950. aastate mõisahotellis.
- Kus Juurikkala asub?
- See asub keset "ei midagit", Evijärvel, Pohjanmaal.
Evijärvi on minu kodukoht ja nii teadsin, millest Jumal räägib.
Jumal rääkis 2006. aastal, et võime maksta selle eest
250 000 eurot.
Kinnistu oli suur - 1700 m2 ja asus järve rannal;
hotellitasemel hoones on türgi saun ja muud asjad.
Aga pärast mitmeid imesid Jumal selle meile lõpuks andis.
- Naaseme selle teema juurde veidi hiljem.
Kunagi oli selle organisatsiooni nimi Noored Missiooniga
ja see on rahvusvaheline misjoniorganisatsioon.
- Jah. Üks maailma suurimaid, kus on ca 20 000 töötajat.
See on eriline misjoniühendus, kuna tegutseb vabatahtlikkuse alusel.
Paljude meelest pole see loogiline ja ega suudaks funktsioneerida.
See polegi loogiline. Oleme kõik hullud. Jumala järele.
- Norras käib teil aktiivne töö ja ka Soomes on töö kasvanud.
Mille poolest Noorte Missioon teistest misjoniühendustest erineb?
Teil pole palju palgatöölisi,
aga mille poolest organisatsiooni kutsumus teiste omast erineb?
- Parim termin selle kirjeldamiseks on apostellik misjoniorganisatsioon.
Noorte Missioon ehk Youth With A Mission
on rahvusvaheline organisatsioon, mis usaldab väga julgelt,
et väike inimene võib kuulda Jumala häält.
Kogu tegevus rajaneb sellel, et personalile antakse tegevuseks
vabad käed.
Tavaliselt on misjoni- organisatsioonidel juhid,
kes ülaltpoolt käske jagavad, ning juhtkonnad ja struktuurid
nagu ärimaailmaski.
Noorte Missioonis on asi veidi pea peale pööratud.
Võtame näiteks Ruurikkala.
Kui Jumal mulle sellest rääkis, rääkisin mina edasi oma juhtidele,
kes asja eest palvetasid ja kogesid, et see on Jumalast
ning õnnistasid seda.
Palvetasime protsessi eest koos ja Jumal viis selle ellu.
Pärast õnnistamist kulus siiski mõni aasta,
enne kui selle koha kätte saime.
Umbes aasta pärast kuulis YWAM'i Euroopa juhtkond,
et Soomes on uus keskus.
Aasta hiljem kuulis YWAM'i maailma juhtkond,
et Soomes on uus keskus.
Meie protsessi ajal ei teatud juhatuses sellest midagi.
Kogu organisatsioon tegutseb ilma selge juhatuseta,
vaid pigem Püha Vaimu juhtimisel.
Kunagi uuris Iisraeli luureteenistus Mossad YWAM'i tegevust.
Nad võtsid ühendust meie juhtidega ja tahtsid teada, millega tegu on.
Nad said aru tegevusmudelist, kuid ei mõistnud, kes seda juhib
ja kust tuleb raha.
YWAM'i juhid vastasid, et nemad samuti ei mõista.
Organisatsioon tegeleb veidi kõigega.
- Mis teil seas Ruurikkalas on? Kas Piiblikool?
- See on jüngrikool. Siin on suur vahe.
Jüngrikool rõhutab isiklikku suhet Jumalaga.
See on intensiivne pooleaastane kursus,
mille vältel juhatatakse õpilasi arendama oma suhet Jumalaga.
Seejärel on olemas ka Piiblikool ja muu.
- Kas see sisaldab ka evangelisatsiooni?
- Jah. See on väga praktiline.
Iga nädal tegeletakse ühe teemaga, näiteks Jumala hääle kuulmine
või Jumala isasüda vms.
Õpetajad on kas Soomest või välismaalt.
Kursuse juurde kuuluvad tööülesanded -
koos koristatakse, elatakse, kakeldakse ja andestatakse.
See õpetab ehk kõige paremini Kristusega läbipaistvalt elama.
Igal nädalal tehakse tänavail evangeliseerimistööd.
Loenguetapi järel toimub 2-3-kuuline misjonireis välismaale.
Kool on hästi praktiline - õpitut saab kohe rakendada
ja näha, kuidas Jumal meie kaudu tegutseb.
- Kui paljudes kohtades neid koole on?
- Soomes on kursus Iitis, Perheniemellä on kursus sügiseti,
Ruurikkalas algas jaanuaris üks kursus ja juunis algab teine.
Kuopio lähedal Siilijärvel on talviti üks kursus
ja Rovaniemel üks sügisene kursus.
- Kas see on mõeldud eelkõige noortele
või on teil ka täiskasvanud rahvast?
- Peamiselt on õpilased noored, 20-30. eluaasta vahel.
Kuid praegugi on meil üks 55-aastane õpilane,
ja on olnud ka üle 70-aastasi.
Kõik saavad hakkama ja see sobib kõigile.
Igal kristlasel oleks hea see läbi teha,
kuna see annab hea põhja isiklikule suhtele Jumalaga.
Meil on õpilasteks olnud ka pastoreid ja vaimulikke töötegijaid,
kes eraldavad selle aja Jumalale, et end vaimselt laadida.
- Teie rõhuasetus on praktilisusel ja inimesel tervikuna.
Kas te Piiblit ka õpetate?
- Ikka. Kogu õpetus põhineb Piiblil.
Kuna oleme oikumeeniline ühendus, tegeleme üldise kristliku eluga.
Me ei tegele vaidlusaluste õpetusküsimustega.
Meil on õpilasi vabakogudustest, luteri kirikust
ja lestadiaanlaste hulgast. Tekib huvitav nägemuste ühtsus.
Kooli saabudes ollakse juba valmis, et seal on erinevaid inimesi.
Su süda on avatud ja sa ei pea end teistest tähtsamaks.
Nende vahel ehituv ühtsus on väga kaunis.
See meenutab Jeesuse palvet, et me kõik oleksime üks.
Milline võim on üksmeelselt kogunevates kristlastes,
kes üksteist armastavad ja aktsepteerivad ka erimeelsustes.
- Kohtusin kunagi Loren Cunningham'iga,
kes endiselt organisatsiooni juhib.
- Tema alustas YWAM'i 1960. aastail ja on sellest peale töös osalenud.
80-aastane ja 2-meetrine mees reisib endiselt maailmas ringi.
Paari aasta eest oli meil 50. juubeliaasta,
mil ta külastas ilmselt ligi 50 riiki.
- Kohtusin temaga 1980. aastal Hollandis, Amsterdamis
Billy Graham'i evangeliseerimiskongressil.
Andsite välja ühe uue raamatu - "Raamat, mis muudab rahvaid".
Pealkiri ei pea silmas seda raamatut, vaid Piiblit.
Raamatul on ilmselt sinugi jaoks oluline tähendus.
- Jah. See on Loren Cunninghami uusim raamat.
Sain raamatu 2008. a USA-s, kui see ilmus.
Reisisin Ühendriikides ringi ega suutnud raamatut käest panna.
Raamat räägib Piibli muutvast jõust ja selle mõjust,
kui mingis ühiskonnas suhtutakse Piiblisse tõsiselt,
hakatakse seda rahvale õpetama ja selle printsiipe rakendama.
Väga inspireeriv.
Seal on näiteid Norrast, Jaapanist, Aafrika riikidest, Shveitsist.
See maalib pildi sellest, mida Jumal teeb,
kui Teda tõsiselt võtame.
Kogesin seda lugedes südames Jumala valju häält,
et raamat tuleb soome keelde tõlkida.
Soome ühiskond on hukuteel, olles unustanud, mis on meie alus,
millele on riik ehitatud.
Me ei mõista ega mäleta palveid, mida sõdade ajal palvetati,
kui inimesed tõeliselt Jumala poole hüüdsid.
Raamatus pole ühtki näidet Soomest, kuid Soome on parim näide sellest,
mida Jumala Sõna võib riigis teha.
Pääsesime Vene võimu alt ja juba vähe aja pärast
olime üks maailma edukamaid riike. See on uskumatu.
- Nagu ka see, kuidas loodi meie kirjakeel
ja tehti esimene piiblitõlge. Agricola töö on hindamatu.
Raamat puudutas sind väga.
Oled ilmselt kogenud Piibli muutvat väge ka oma elus.
- Jah. Nimetan oma naist naljatlevalt Piiblientsüklopeediaks.
Temaga tutvudes mõistsin, et ma ei tunne ega mõista Piiblit;
ma polnud seda piisavalt lugenud.
Tema armastus ja ind Piibli vastu sütitas ka mind.
Tahtsin mõista seda raamatut
- Suurepärane mõju! - Jah.
Olen selle eest igavesti tänulik.
Piibliga aega veetes kasvab terviksõnumi
ja saladuste mõistmine. Piibel on elav raamat.
Nagu Piibel ütleb: seda on võimatu ilma Püha Vaimuta mõista.
See on üks Noorte Missiooni palvekoormaid
ja kindlasti Loren Cunninghami soov, et inimesed haaraksid
tõsiselt uuesti Piibli järgi ja leiaksid selle kaotatud raamatu.
Ka Iisraeli rahvas kaotas mitu korda tee käest.
Loren Cunningham annab raamatus lootust,
et meil on kõik vajalik olemas evangeeliumi viimiseks rahvastele.
Tihti öeldakse, et lõpuaegadel vajame kõiki ressursse,
et võiksime evangeeliumi rahvasteni viia.
Minu meelest vajame me Püha Vaimu, ei midagi muud.
Püha Vaim ja Jumala Sõna - need kaks on aidanud sajandeid.
Usun, et see kehtib ka lõpuaegadel.
- Kui meenutada selle kõige algust - 12 meest asusid maailma vallutama.
Üsna võimas tegevusvisioon.
- Ja raha neil ka polnud.
- Ega ka televisiooni, internetti ega muud sellist.
- Nägin hiljuti reklaamis üht ajalehepealkirja:
"Brasiilia - uus majandusjõud. Jõukus voolab slummidesse."
Brasiilia slummides käib meeletu ärkamine.
Inimesed tulevad usule uskumatul määral.
Kui vaadata maailma kaarti, siis kõik kristlikud maad on jõukad.
Peame mõistma, et meil on võti, millega aidata iga ühiskonda,
mis tahes on selle probleem.
Kui viime sinna Jumala Sõna, siis ühiskond muutub,
kui see tõena vastu võetakse.
- Toome mõne näite. Mida tähendab Piibli tulek ühiskonda?
See mõjutab pereelu, isiklikku moraali,
ma ei pea silmas ainult seksuaalmoraali, vaid seda,
kas oled aus, kas pead kinni lubadustest.
- Jah. See mõjutab kogu ühiskonda.
Raamatus on näide John Calvinist ja tema rollist Šveitsi ühiskonnas
ja Genfis, mida nimetati Euroopa haisvaimaks linnaks.
See oli 18. sajandil tõeliselt räpane.
Puudus igasugune moraal. Inimesed viskasid olmeprügi tänavale
ja elasid ilma piiranguteta.
Nad olid vabad, aga nad ei hoolitsenud enda eest.
John Calvin hakkas inimestele Jumala Sõna õpetama.
Ta õpetas lugemist, usaldusväärsust, teiste aitamist ja armastamist.
Ta võttis Piiblit kui tõde ja kuulutas selle sõnumit.
Tänapäeval sõlmitakse Genfis kõik suuremad rahulepingud.
Šveitsil pole mingeid majandusressursse.
Neil pole kulda ega naftat.
Aga Šveitsis toodetud kellasid peetakse äärmiselt usaldusväärseiks.
Pole muud seletust, miks Šveits on nii hinnatud riik,
kui fakt, et see rajati piibellikele alustele.
- Mul on mobiilis üks huvitav tsitaat.
Üks kuulus Vene rokkar ütles ühes dokumentaalsaates:
"Venemaal vajatakse seda, mis seal kogu aeg keelatud oli -
moraali ja eetikat." Täpselt seesama jutt.
Isiklik motivatsioon elab uut elu.
- Muammar Gaddafi ütles kunagi, et kui kristlased elaksid
oma raamatu põhjal, oleks kogu maailm kristlik.
On suur asi, kui keegi, kes seda ise ei usu,
näeb meie valduses olevat tõde.
- Raamatu autor Loren Cunningham on ka tohutult maailmas reisinud
ja näinud kõikvõimalikke kultuure.
Ta tunneb ka Piibli mõju erinevates kultuurides.
Kellele sa raamatut soovitaksid?
- Soovitaksin seda inimesele, keda huvitab maailm
ja selle tänane olukord;
kõigile, kellel on südames evangeliseerimine.
See annab vastuseid väikestele argistele küsimustele,
mida Loren meie igapäevaelus näeb.
Samas näitab see asju ka rahvaste mastaabis.
Muutus algab aga minu isiklikust elust.
Raamatu sõnum on Piibli endise au taastamine.
Näiteks Soome valitsus ja rahvasaadikud
peaksid mõistma Piibli väärtust.
Täna tahetakse Piiblit ühiskonnast eemaldada.
- Minu noorusajal trükiti suur hulk Johannese evangeeliumeid
ja levitati neid kampaania korras.
Olen vahel mõelnud, et seda peaks uuesti tegema.
Inimesed peavad kristlust erinevate asjade seguks,
kuid nad ei tea, mida Piibel selle kohta tegelikult räägib.
- Minu meelest kehtib sama ka koguduste kohta.
Seal on väga palju usklikke, kes pole kunagi Piiblit läbi lugenud
või seda uurinud.
Nad peavad seda mingiks lugudesarjaks
ja Vana Testamenti üliigavaks.
See pole igav, kui mõistad, et see on elu.
See näitab Jumala armastust oma rahva vastu.
Jumal tahab meid äratada oma Sõna leidma.
See on meie juhtnöör.
Muud tõde peale Tema Sõna pole.
Kõik muu variseb kokku. Kõik muu on väärtusetu.
Piibel on ainus tõde, mis kestma jääb.
- Rääkisime enne saadet, et teil sündis hiljuti laps.
Temagi elu alus on Piiblis.
- Jah. Meil on kodus väike Aleksandra.
Meie suur palve on osata juhatada teda tundma Jumalat ja Tema Sõna.
et tema elu seisaks kindlal kaljul.
Meie ühiskond on nagu kaardimaja, mis võib iga hetk kokku variseda.
Kui me pole rajatud Kristuse kaljule, variseme meiegi kokku,
kui loodame majandusjulgeolekule, et saame töö eest palka
ja kogu elu on ehitatud selle ümber.
Oleme naisega palju palvetanud, et oskaksime tütart õigesti juhendada
ja ta õpiks juba väiksena Jumalale lootma ja Teda tundma.
Kui midagi pole nii, nagu ta tahaks või peaks olema,
siis on vastuseks palve ja Jumalalt abi palumine,
mitte olukorra lahendamine oma mõistusega.
Teeme kümme viga ja kutsume alles siis Jumalat appi.
- See on julgustav kõigile lastega peredele.
Laps avab paljud inimesed nägema, et elus on palju enamat.
Kui on joostud üksnes raha järele ja äkitselt lisandub uus elu,
saabub mõistmine. Seegi on üks Jumala kõneviise.
- Kindlasti.
Kui mõelda, et laps areneb üheksa kuud emaüsas
ja tuleb siis täiuslikuna välja
ning keegi väidab seda evolutsiooni tagajärjeks.
Jumal on loonud väiksed sõrmed, mis kohe toimivad,
ja kogu tema olemuse. See on Jumala kingitus.
- Aitäh saates osalemast! Õnnistust Noorte Missiooni tööle
ning sinu enda isiklikku ja pereelusse! - Aitäh.
Aitäh teile, head vaatajad!
Piibli tähendus kõikidele ühiskondadele on mõõtmatu.
Kui saame Piiblit levitada ning eelkõige seda ise lugeda,
uurida ja selle järgi elama õppida, omab see revolutsioonilisi tagajärgi
mitte üksnes meie elus, vaid levib ka mujale.
Õnnistatud nädalat!
Kohtumiseni nädala pärast taas Piiblikohvikus!
Tõlge: Monika Jaaguri